陳自瑤爆料有人專向有婦之夫埋手
無綫節目《香港婚後事》中陳自瑤、賴慰玲、黎諾懿及羅天宇，與嘉賓單立文和胡蓓蔚講到昔日蒲吧史，陳自瑤自言蒲吧次數不多，諾懿追問有否艷遇，她說：「有嘅，會有人行埋嚟話：『你好靚喎。』但係我冇理佢。」她直認傳統，覺得酒吧沒有真愛：「可以喺酒吧咁樣撩一個女仔，即係慣犯！」
單立文則狙擊「單身貴族」羅天宇對婚姻有沒有憧憬，天宇指年紀開始大，想有小朋友的話，好似有點趕。單立文即說：「千祈唔可以急，慢慢揀，先揀到一個真係好嘅。」陳自瑤問單立文可有過想出軌的時刻？單立文Man爆說：「如果你（結婚時）立咗誓，同佢講過我愛你一生一世，如果你做唔到嘅話，你根本就唔係男人，係咪呀？」陳自瑤則指有人專向有婦之夫或有夫之婦埋手，胡蓓蔚聞言說：「有呢啲人㗎咩？」陳自瑤正色道：「有，好多！」